Vieraanani on Suomen sisäministeri Päivi Räsänen.
Tervetuloa!
Tahtoisin kysyä vierailunne tarkoituksesta.
Mitä voitte kertoa siitä?
Suomen sisäministeriössä -
olemme jo pitkään suunnitelleet vierailua Lähi-itään ja Israeliin.
Suomalaisen ministerin edellisestä vierailusta -
on kulunut jo monta vuotta.
Juuri tällä hetkellä aikataulu oli sellainen, -
että Israelissa vietetään holokaustin muistopäivää.
Halusin osallistua muistopäivän viettoon ja juhlallisuuksiin.
Millainen kokemus oli osallistua holokaustimuseon tapahtumiin?
Siihen liittyy paljon raskaitakin tuntemuksia.
Täytyy sanoa, että tilanne oli hyvin liikuttava ja koskettava.
Holokaustista selviytyneet kertoivat kokemuksistaan.
Juhlassa puhui kuusi ihmistä, joilla on ollut hirvittävä kohtalo.
Se oli erittäin koskettavaa.
Sanoisin, että läsnä olivat -
sekä suru vainosta ja hävityksestä että toivo, -
joka liittyy Israelin valtion syntymiseen.
Holokaustista selviytyneet kertoivat, miten he löysivät uuden elämän.
He pystyivät perustamaan perheen -
ja rakentamaan uutta Israelin valtiota.
Pidän ihmeenä sitä, mitä tapahtui toisen maailmansodan jälkeen.
Aivan. Holokaustin muistopäivää vietetään vuosittain.
Osallistuitte juhlallisuuksiin nyt ensimmäistä kertaa.
Miten Suomi kouluttaa nuoriaan, -
jotta varmistetaan, kuten olette sanoneet monessa yhteydessä, -
ettei sellaista enää ikinä tapahdu Euroopassa?
Suomessa kouluopetuksessa -
lapset ja nuoret saavat historianopetuksen kautta tietoa -
holokaustista ja juutalaiskansan kohtalosta.
Uskon, että Suomessa tilanne on verrattain hyvä.
Sen sijaan kannan huolta siitä, että Euroopassa on ilmiöitä, -
kuten populistisia liikkeitä, -
joihin liittyy antisemitistisiä ilmiöitä.
Olen sitä mieltä, että tilanteesta on syytä olla huolissaan.
Suomessa tilanne on verrattain hyvä.
On vain joitakin yksittäistapauksia, -
mutta ilmiö ei ole kovin laaja.
Tahtoisin kysyä Israelin ja Suomen kahdenvälisistä suhteista.
Ne ovat vuosien aikana olleet melko hyvät.
Oletteko virkakautenne aikana pystyneet edistämään -
tai parantamaan suhteita?
Olen toiminut kansanedustajana Suomessa 19 vuoden ajan.
Olen myös johtanut Suomen Kristillisdemokraatteja -
kymmenen vuoden ajan.
Näiden vuosien aikana -
minulla on ollut monta tilaisuutta -
tukea päätöksiä tai päättäjiä, -
ja siten osoittaa tukea Israelille.
Myös aikana, jona olen toiminut sisäministerinä, -
minulla on ollut mahdollisuus liittyä sellaisiin ryhmiin -
ja olla yhteydessä Israelin Suomen-suurlähettilääseen.
Tapasitte täällä Israelin sisäministeri Gideon Sa'arin.
Mitä voitte kertoa tapaamisesta?
Tapaaminen Sa'arin kanssa oli merkittävä, -
koska on tärkeää, että meillä on hyvät yhteydet -
ja kahdenväliset yhteydet -
Suomen hallituksen ja Israelin hallituksen välillä.
Sellaisia yhteyksiä ei ole liikaa.
Israelin ja Suomen sisäministereillä on hieman erilaiset vastuualueet.
Olen esimerkiksi vastuussa poliisitoimesta, -
kun taas Israelin sisäministeri ei vastaa poliisitoimesta.
Maahanmuutto- ja viisumivapaus- politiikka -
ovat molempien yhteisiä vastuualueita.
Keskustelimme niistä.
On hyvä, että meillä on tällaiset yhteydet.
Kutsuin hänet vierailulle Suomeen.
Toivon, että hän pystyy tulemaan vierailulle Suomeen -
myöhemmin tänä vuonna esimerkiksi syksyllä.
Sanoitte, että Suomessa poliisitoimi kuuluu sisäministerin vastuualueisiin.
Tahtoisin keskittyä sovintoon -
palestiinalaispresidentti Abbasin Fatah-puolueen -
ja islamistisen Hamas-järjestön välillä.
Sovintosopimus on ajanut rauhanneuvottelut umpikujaan.
Suomi on mukana EUPOL COPPS -operaatiossa, -
jonka kautta Suomi lähettää poliisiasiantuntijoita -
palestiinalaisten turvallisuusjoukoille. Mikä vaikutus sillä on?
Aion tavata vierailullani EUPOL COPPS -operaation johtajan.
Keskustelemme juuri tästä asiasta.
Kannan huolta poliittisesta tilanteesta, -
joka on paraikaa meneillään.
EU ei ole muuttanut näkemystään Hamasista.
Se pitää sitä yhä terroristijärjestönä. - Aivan. Näkemys ei ole muuttunut.
Tietysti siitä saattaa aiheutua joitakin vaikeuksia.
Uskotteko, että EU:n pitäisi vetää pois EUPOL COPPS -toimijansa, -
jotka kouluttavat palestiinalais- hallinnon turvallisuusjoukkoja, -
jos palestiinalaishallinto jatkaa sovintoprosessia Hamasin kanssa?
EU:han on luokitellut Hamasin terroristijärjestöksi.
Nähtäväksi jää. Toivon, että kehityssuunta jatkuu parempana -
kuin miltä nyt näyttää.
Tietenkin Euroopan unionin EUPOL COPPS -operaatiolla -
on tärkeä tavoite ja tehtävä -
ylläpitää ja parantaa turvallisuutta palestiinalaisalueilla.
Minusta se on nyt yhtä tärkeää kuin aiemminkin.
Vaikka hintana olisi se, -
että tuetaan terroristijärjestöksi luokiteltua järjestöä?
Terrorismin tukeminen ei ole koskaan hyväksyttävää.
Se ei ole koskaan hyväksyttävää.
Kuten äsken sanoin, Israelin ja palestiinalaisten rauhanneuvottelut -
ovat ajautuneet umpikujaan sovintosopimuksen takia.
Olette toimineet politiikassa 19 vuoden ajan.
Millaisia neuvoja antaisitte israelilaisille ja palestiinalaisille -
eteenpäin menemisessä?
Aihe on hyvin vaikea.
Tietenkin toivon, -
että rauhanneuvotteluja päästäisiin jatkamaan -
ja että osapuolet löytäisivät keinon jatkaa.
Olen sitä mieltä, -
että EU:n rooli on siinä tärkeä.
Toivon, että EU-johtajat ymmärtäisivät myös tulevaisuudessa, -
miten tärkeää on, että juutalaisilla on oma kotimaa, -
joka on turvallinen, -
ja että Israelilla on oikeus -
tähän turvallisuuteen.
Tilanne ei ole helppo.
Siirrytään sitten siihen, -
että olette Suomen Kristillisdemokraattien puheenjohtaja.
Sen vuoksi vastuullanne on edustaa kristittyjä -
Suomessa ja Suomen kautta kaikkialla maailmassa.
Vierailitte kansainvälisessä kristillisessä suurlähetystössä -
Jerusalemissa eilen. Miten tapaaminen sujui?
Aivan. Se oli hyvin vaikuttavaa.
Oli vaikuttavaa nähdä rakennus -
ja sen kaunis ympäristö -
sekä tavata ICEJ:n edustajia ja johtajan.
Hänkin on suomalainen. - Aivan.
Minusta ICEJ tekee erittäin tärkeää työtä täällä, -
kun se omilla tavoillaan tukee -
Israelia ja juutalaiskansaa tässä maassa.
Sen tehtävä on myös...
Kun muistelemme Euroopan historiaa, -
tiedämme, että kristityt ovat historian aikana tehneet -
monia virheitä.
On tärkeää näyttää, että kristityt rakastavat tätä maata -
ja tätä kansaa sekä osoittavat rakkautta ja tukea käytännössä.
Suomessa järjestetään piakkoin europarlamenttivaalit.
Käydään vaalikampanjoita. Mikä on tilanteenne tällä hetkellä?
Tahdomme tukea Eurooppaa tehtävässä, -
jonka vuoksi se perustettiin -
ja luotiin alun perin.
Sen oli tarkoitus tuoda rauhaa ja vakautta Eurooppaan.
Mielestäni EU:lla on tärkeä tehtävä.
Kun näemme, mitä esimerkiksi Ukrainassa tapahtuu tällä hetkellä, -
mielestäni EU:lla on yhä hyvin tärkeä rooli.
EU:n ja Euroopan juuret ovat kristinuskossa.
Siksi on tärkeää vahvistaa arvoja, -
joiden varaan Eurooppa on perustettu, -
kristillisiä arvoja.
Miten aiotte tehdä sen tämänhetkisen todellisuuden valossa?
Mainitsitte, että tilanne on monimutkainen.
Se on monin tavoin monimutkainen.
Ajattelen, että politiikassa myös valtiotasolla -
ja EU-tasolla tarvitaan aktiivisia kristittyjä, -
jotka taistelevat kristillisten arvojen, -
ihmisarvon ja perheiden puolesta.
Suomen sisäministeri Päivi Räsänen, kiitos haastattelusta!
Kiitos!
Suomennos: Marianne Tenetz